ddrg/super_eurlex huggingface dataset:
ΟΔΗΓΙΑ ΤΟΥ ΣΥΜΒΟΥΛΙΟΥ

της 24ης Νοεμβρίου 1981

περί τρίτης τροποποιήσεως της οδηγίας 70/357/ΕΟΚ περί προσεγγίσεως των νομοθεσιών των Κρατών μελών σχετικά με τις ουσίες που έχουν αντιοξειδωτικά αποτελέσματα και επιτρέπεται να χρησιμοποιούνται στα τρόφιμα

( 81/962/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,

Έχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως το άρθρο 100 ,

την πρόταση της Επιτροπής (1) ,

τη γνώμη του Ευρωπαϊκού Κοινοβουλίου (2) ,

τη γνώμη της Οικονομικής και Κοινωνικής Επιτροπής (3) ,

Εκτιμώντας :

ότι το άρθρο 2 της οδηγίας 70/357/ΕΟΚ (4) , όπως τροποποιήθηκε τελευταία από την οδηγία 78/143/ΕΟΚ (5) , προβλέπει ότι τα Κράτη μέλη μπορούν να διατηρήσουν , μέχρι τις 31 Δεκεμβρίου 1980 , τις εθνικές νομοθεσίες που επιτρέπουν τη χρησιμοποίηση του αιθυλένο-διαμινοτετραοξικό δινατρίου-ασβεστίου στα τρόφιμα και της αιθοξυκίνης στην κατεργασία των μήλων και των αχλαδιών .

ότι , με βάση τις μέχρι σήμερα γνώσεις για τη χρήση του αιθυλένο-διαμινο-τετραοξικό δινατρίου-ασβεστίου , η ουσία αυτή δεν μπορεί να γίνει δεκτή σε κοινοτικό επίπεδο .

ότι , πάντως η ουσία αυτή μπορεί να γίνει δεκτή , προσωρινά , σε εθνικό επίπεδο από τα Κράτη μέλη .

ότι δεν είναι , προς το παρόν , δυνατή η λήψη οριστικής αποφάσεως για τη σκοπιμότητα του να επιτραπεί η χρήση της αιθοξυκίνης στην κατεργασία των μήλων και των αχλαδιών σε κοινοτικό επίπεδο , αλλά ότι , εν πάση περιπτώσει , η κατεργασία αυτή δεν θεωρείται ότι έχει αντιοξειδωτική δράση και συνεπώς η ουσία αυτή δεν υπάγεται στην οδηγία 70/357/ΕΟΚ .

ότι η ουσία Ε 303 δεν χρησιμοποιείται πλέον στα τρόφιμα ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :

Άρθρο 1

Η οδηγία 70/357/ΕΟΚ τροποποιείται ως ακολούθως :

1 . Το άρθρο 2 αντικαθίσταται από το εξής κείμενο :

« Άρθρο 2

1 . Κατά παρέκκλιση του άρθρου 1 , τα Κράτη μέλη μπορούν να εγκρίνουν στις επικράτειές τους τη χρήση του αιθυλένο-διαμινο-τετραοξικό δινατρίου-ασβεστίου στα τρόφιμα μέχρι τις 31 Δεκεμβρίου 1986 .

2 . Μετά την ημερομηνία αυτή η Επιτροπή επανεξετάζει τις διατάξεις της παραγράφου 1 και προτείνει στο Συμβούλιο κάθε αναγκαία τροποποίηση . »

2 . Από το παράρτημα μέρος Ι , διαγράφεται η ουσία « Ε 303 5,6 διακετυλο-Λ-ασκορβικό οξύ ( diacetate d'ascorbyle ) » .

Άρθρο 2

Το άρθρο 1 σημείο 1 αρχίζει να ισχύει από 1ης Ιανουαρίου 1981 .

Άρθρο 3

Τα Κράτη μέλη θέτουν σε ισχύ τις αναγκαίες νομοθετικές , κανονιστικές ή διοικητικές διατάξεις προκειμένου να συμμορφωθούν προς την παρούσα οδηγία το αργότερο την 1η Δεκεμβρίου 1982 και ενημερώνουν αμέσως την Επιτροπή .

Άρθρο 4

Η παρούσα οδηγία απευθύνεται στα Κράτη μέλη .

Έγινε στις Βρυξέλλες , στις 24 Νοεμβρίου 1981 .

Για το Συμβούλιο

Ο Πρόεδρος

N. RIDLEY

(1) ΕΕ αριθ. C 208 της 13 . 8 . 1980 , σ. 5 .

(2) ΕΕ αριθ. C 327 της 15 . 12 . 1980 , σ. 8 .

(3) ΕΕ αριθ. C 348 της 31 . 12 . 1980 , σ. 4 .

(4) ΕΕ αριθ. L 157 της 18 . 7 . 1970 , σ. 31 .

(5) ΕΕ αριθ. L 44 της 5 . 2 . 1978 , σ. 18 .
*****

ΟΔΗΓΙΑ ΤΟΥ ΣΥΜΒΟΥΛΙΟΥ

της 9ης Φεβρουαρίου 1981

περί τροποποιήσεως του παραρτήματος ΙΙ της οδηγίας 76/895/ΕΟΚ «περί του καθορισμού της μεγίστης περιεκτικότητος για τα κατάλοιπα των φυτοφαρμάρμακων επί και εντός των οπωροκηπευτικών »

(81/36/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 76/895/ΕΟΚ του Συμβουλίου της 23ης Νοεμβρίου 1976 περί του καθορισμού της μεγίστης περιεκτικότητος για τα κατάλοιπα των φυτοφαρμάκων επί των οπωροκηπευτικών (1), όπως τροποποιήθηκε τελευταία από την οδηγία 80/428/ΕΟΚ (2), και ιδίως τα άρθρα 4 και 8,

την πρόταση της Επιτροπής,

Εκτιμώντας:

ότι το άρθρο 4 της οδηγίας 76/895/ΕΟΚ προβλέπει ότι όταν ένα Κράτος μέλος κρίνει ότι μία μεγίστη περιεκτικότης καθοριζόμενη στο παράρτημα ΙΙ προκαλεί κίνδυνο για την ανθρώπινη υγεία ή για την υγεία των ζώων, εκτός από τους επιβλαβείς οργανισμούς, το Κράτος μέλος αυτό δύναται να τη μειώσει προσωρινά για το έδαφός του·

ότι το Βασίλειο των Κάτω Χωρών επικαλέσθηκε τις διατάξεις του άρθρου αυτού όσον αφορά τις μέγιστες περιεκτικότητες που έχουν καθορισθεί για το dimethoate, το omethoate και το fenchlorphos·

ότι το fenchlorphos απετέλεσε το αντικείμενο τροποποιήσεων που προβλέπονται στην οδηγία 80/428/ΕΟΚ· ότι η Επιτροπή ολοκλήρωσε τις συμπληρωματικές μελέτες σχετικά με τα δύο άλλα φυτοφάρμακα·

ότι, βάσει των νεωτέρων επιστημονικών δεδομένων, πρέπει να τροποποιηθεί η μεγίστη περιεκτικότης που έχει καθορισθεί για το omethoate στο παράρτημα ΙΙ της οδηγίας 76/895/ΕΟΚ·

ότι κρίνεται σκόπιμο να διαχωρισθούν πλήρως οι μέγιστες περιεκτικότητες που έχουν καθορισθεί για το dimethoate και το omethoate και να προσαρμοσθεί ανάλογα η μεγίστη περιεκτικότης που έχει καθορισθεί για το dimethoate·

ότι ελλείψει σύμφωνης γνώμης της Μόνιμης Φυτοϋγειονομικής Επιτροπής, η Επιτροπή δεν μπόρεσε να θεσπίσει, σύμφωνα με τη διαδικασία του άρθρου 8 της οδηγίας 76/895/ΕΟΚ, τις διατάξεις που προέβλεπε στον τομέα αυτό,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα ΙΙ της οδηγίας 76/895/ΕΟΚ τροποποιείται ως εξής:

1. Οι διατάξεις που αφορούν το dimethoate και το omethoate αντικαθίστανται ως εξής:

1.2,3.4 // // // // Αριθ.

ΕΟΚ

// Κατάλοιπα φυτοφαρμάκων

// // 1.2.3.4 // // Συνήθης

ονομασία

// Χημική

ονομασία

// Μέγιστες περιεκτικότητες

σε χιλιοστόγρ./χγρ (ppm) // // // // // 15/55 // Dimethoate // 0,0 διμεθυλεστήρ του φωσφοροδιθειοϊκού οξέος // 1

// - // Omethoate // 0,0 μεθυλεστήρ του φωσφοροδιθειοϊκού οξέος // 0,4: Κεράσια, ραδίκια witloof, αγκινάρες και σπανάκια

0,1: Σαρκώδες καρποί, κρόμμυα, πράσα και ρίζες λαχανικών

0,2: Έτερα προϊόντα // // // //

2. Η σημείωση (3) καταργείται.

Άρθρο 2

Τα Κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις, για να συμμορφωθούν στις διατάξεις της παρούσας οδηγίας, το αργότερο την 1η Ιανουαρίου 1982. Ενημερώνουν αμέσως περί αυτού την Επιτροπή.

Άρθρο 3

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 9 Φεβρουαρίου 1981.

Για το Συμβούλιο

Ο Πρόεδρος

G. BRAKS

(1) ΕΕ αριθ. L 340 της 9. 12. 1976, σ. 26.

(2) ΕΕ αριθ. L 102 της 19. 4. 1980, σ. 26.
*****

ΟΔΗΓΙΑ ΤΟΥ ΣΥΜΒΟΥΛΙΟΥ

της 20ής Ιουλίου 1981

περί τροποποιήσεως της οδηγίας 74/408/ΕΟΚ περί προσεγγίσεως των νομοθεσιών των Κρατών μελών των αναφερόμενων στην εσωτερική διαρρύθμιση των οχημάτων με κινητήρα (αντοχή των καθισμάτων και της αγκυρώσεώς τους)

(81/577/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι η οδηγία 74/408/ΕΟΚ του Συμβουλίου της 22ας Ιουλίου 1974 περί προσεγγίσεως των νομοθεσιών των Κρατών μελών των αναφερόμενων στην εσωτερική διαρρύθμιση των οχημάτων με κινητήρα (αντοχή των καθισμάτων και της αγκυρώσεώς τους) (4), δεν επιτρέπει την έγκριση ΕΟΚ οχήματος, όσον αφορά την αντοχή των καθισμάτων και της αγκυρώσεώς τους, εάν τα καθίσματα αυτά φέρουν ενσωματωμένες αγκυρώσεις για ζώνες·

ότι για τα οχήματα, τα καθίσματα των οποίων φέρουν μία ή περισσότερες αγκυρώσεις για ζώνες, ώστε να βελτιωθεί η χρήση αυτών από περισσότερους ενήλικους επιβάτες και να αυξηθεί κατ' αυτό τον τρόπο το ποσοστό χρησιμοποιήσεως τέτοιων ζωνών, πρέπει, ήδη και προς το συμφέρον της οδικής ασφάλειας, να τροποποιηθεί η οδηγία 74/408/ΕΟΚ· ότι η τροποποίηση αυτή έχει καταστεί δυνατή λόγω της τεχνικής προόδου που σημειώθηκε στον τομέα της κατασκευής αυτοκινήτων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 74/408/ΕΟΚ τροποποιείται ως εξής:

1. Στο άρθρο 1 η παράγραφος 2 αντικαθίσταται από το ακόλουθο κείμενο:

«2. Η παρούσα οδηγία δεν έχει εφαρμογή ούτε στα πτυσσόμενα καθίσματα ούτε στα καθίσματα που βλέπουν προς τις πλευρές ή προς τα πίσω.»

2. Στο παράρτημα Ι το σημείο 2.7 αντικαθίσταται από το ακόλουθο κείμενο:

«2.7 Ως πτυσσόμενο κάθισμα νοείται βοηθητικό κάθισμα για περιστασιακή χρήση που συνήθως είναι αναδιπλωμένο·».

Άρθρο 2

Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία μέσα σε προθεσμία έξι μηνών από την κοινοποίησή της. Ενημερώνουν αμέσως την Επιτροπή σχετικά.

Άρθρο 3

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 20 Ιουλίου 1981.

Για το Συμβούλιο

Ο Πρόεδρος

P. WALKER

(1) ΕΕ αριθ. C 87 της 9. 4. 1980, σ. 7.

(2) ΕΕ αριθ. C 265 της 13. 10. 1980, σ. 77.

(3) ΕΕ αριθ. C 230 της 8. 9. 1980, σ. 6.

(4) ΕΕ αριθ. L 221 της 12. 8. 1974, σ. 1.
*****

ΟΔΗΓΙΑ ΤΟΥ ΣΥΜΒΟΥΛΙΟΥ

της 24ης Ιουνίου 1981

περί τροποποιήσεως της οδηγίας 72/464/ΕΟΚ «περί των φόρων πλην των φόρων κύκλου εργασιών οι οποίοι επιβαρύνουν την κατανάλωση των επεξεργασμένων καπνών»

(81/463/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 99 και 100,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι, σύμφωνα με την οδηγία 72/464/ΕΟΚ του Συμβουλίου της 19ης Δεκεμβρίου 1972 περί των φόρων πλην των φόρων κύκλου εργασιών οι οποίοι επιβαρύνουν την κατανάλωση των επεξεργασμένων καπνών (2), όπως τροποποιήθηκε τελευταία από την οδηγία 80/1275/ ΕΟΚ (3), η μετάβαση από το ένα στάδιο εναρμονίσεως στο επόμενο αποφασίζεται από το Συμβούλιο μετά από πρόταση της Επιτροπής·

ότι το δεύτερο στάδιο εναρμονίσεως που εισήχθη με την οδηγία 77/805/ΕΟΚ (4) εκπνέει στις 30 Ιουνίου 1981·

ότι τα ιδιαίτερα κριτήρια που θα εφαρμοσθούν κατά τη διάρκεια του τρίτου σταδίου, που θα έπρεπε να αρχίσει την 1η Ιουλίου 1981, αποτελούν αντικείμενο προτάσεως εκ μέρους της Επιτροπής (5)·

ότι η γνώμη της Οικονομικής και Κοινωνικής Επιτροπής γι' αυτή την τελευταία πρόταση δόθηκε στις 25 Φεβρουαρίου 1981 (6), και ότι η γνώμη του Ευρωπαϊκού Κοινοβουλίου δεν είχε δοθεί ακόμη·

ότι το Συμβούλιο δεν είναι σε θέση να αποφανθεί για την εν λόγω πρόταση πριν από τις 30 Ιουνίου 1981·

ότι, υπό αυτές τις συνθήκες, κρίνεται εκ νέου αναγκαία μία παράταση έξι μηνών της διάρκειας του δεύτερου σταδίου,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο άρθρο 10α παράγραφος 1 της οδηγίας 72/464/ΕΟΚ η ημερομηνία «30 Ιουνίου 1981» αντικαθίσταται από την ημερομηνία « 31 Δεκεμβρίου 1981».

Άρθρο 2

Η παρούσα οδηγία απευθύνεται στα Κράτη μέλη.

Έγινε στο Λουξεμβούργο, στις 24 Ιουνίου 1981.

Για το Συμβούλιο

Ο Πρόεδρος

G. M. V. van AARDENNE

(1) Γνώμη που διατυπώθηκε στις 19 Ιουνίου 1981 (δεν δημοσιεύθηκε ακόμη στην Επίσημη Εφημερίδα).

(2) ΕΕ αριθ. L 303 της 31. 12. 1972, σ. 1.

(3) ΕΕ αριθ. L 375 της 31. 12. 1980, σ. 76.

(4) ΕΕ αριθ. L 338 της 20. 12. 1977, σ. 22.

(5) ΕΕ αριθ. C 264 της 11. 10. 1980, σ. 6.

(6) ΕΕ αριθ. C 138 της 9. 6. 1981, σ. 47.
ΟΔΗΓΙΑ ΤΟΥ ΣΥΜΒΟΥΛΙΟΥ της 22ας Δεκεμβρίου 1980 περί τροποποιήσεως, λόγω της προσχωρήσεως της Ελλάδος, της οδηγίας 64/432/ΕΟΚ "περί των προβλημάτων υγειονομικού ελέγχου στις ενδοκοινοτικές συναλλαγές βοοειδών και χοιροειδών και της οδηγίας 80/217/ΕΟΚ περί καθορισμού κοινοτικών μέτρων καταπολεμήσεως της κλασσικής πανώλης των χοίρων"

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την πράξη προσχωρήσεως του 1979, και ιδίως το άρθρο 146,

την πρόταση της Επιτροπής,

Εκτιμώντας:

ότι σύμφωνα με το άρθρο 22 της πράξεως προσχωρήσεως του 1979, οι προσαρμογές των πράξεων που απαριθμούνται στον πίνακα του παραρτήματος II πρέπει να καθορισθούν σύμφωνα με τις κατευθύνσεις που ορίζονται στο εν λόγω παράρτημα- ότι η οδηγία 64/432/ΕΟΚ(1), όπως τροποποιήθηκε τελευταία από την οδηγία 64/219/ΕΟΚ(2) πρέπει να προσαρμοσθεί ανάλογα-

ότι, εξ' άλλου, η οδηγία 80/217/ΕΟΚ(3), εκδοθείσα μετά την υπογραφή της συνθήκης προσχωρήσεως και η ισχύς της οποίας επεκτείνεται πέραν της 1ης Ιανουαρίου 1981, πρέπει να προσαρμοσθεί για να είναι σύμφωνη με τις διατάξεις της πράξεως προσχωρήσεως,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 64/432/ΕΟΚ τροποποιείται ως εξής:

1. Στο παράρτημα Β, σημείο 12, προστίθεται το ακόλουθο στοιχείο:

"θ) Ελλάς:

Κτηνιατρικόν Ινστιτούτον Λοιμωδών και Παρασιτικών Νοσημάτων

Ιερά οδός, 75

Αθήναι 301."

2. Στο παράρτημα Γ, σημείο 9, προστίθεται το ακόλουθο στοιχείο:

"θ) Ελλάς:

Κτηνιατρικόν Ινστιτούτον Λοιμωδών και Παρασιτικών Νοσημάτων

Ιερά οδός, 75

Αθήναι 301."

3. Στο παράρτημα ΣΤ, η υποσημείωση (4) του πιστοποιητικού υποδείγματος I και η υποσημείωση (5) των πιστοποιητικών υποδειγμάτων II, III, IV συμπληρώνονται με την ακόλουθη ένδειξη:

"Στην Ελλάδα:

Ο Προϊστάμενος της Κτηνιατρικής Υπηρεσίας του σημείου εξόδου."

Άρθρο 2

Στον κατάλογο των εθνικών εργαστηρίων πανώλης των χοίρων που περιλαμβάνεται στο παράρτημα II της οδηγίας 80/217/ΕΟΚ, προστίθεται η ακόλουθη ένδειξη:

"Ελλάς:

Κτηνιατρικόν Ινστιτούτον Λοιμωδών και Παρασιτικών Νοσημάτων (Εργαστήριον ιολογίας)

Νεαπόλεως 9

Αγία Παρασκευή

Αττικής."

Άρθρο 3

Τα Κράτη Μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία, το αργότερο την 1η Ιανουαρίου 1981 όσον αφορά το άρθρο 1 και το αργότερο την 1η Ιουλίου 1981 όσον αφορά το άρθρο 2. Ενημερώνουν αμέσως την Επιτροπή.

Άρθρο 4

Η παρούσα οδηγία απευθύνεται στα Κράτη Μέλη.

Έγινε στις Βρυξέλλες, στις 22 Δεκεμβρίου 1980.

Για το Συμβούλιο

Ο Πρόεδρος

J. SANTER

(1) ΕΕ αριθ. 121 της 29.7.1964, σ. 1977/64.

(2) ΕΕ αριθ. Ν 47 της 21.2.1980, σ. 25.

(3) ΕΕ αριθ. Ν 47 της 21.2.1980, σ. 11.
ΟΔΗΓΙΑ ΤΟΥ ΣΥΜΒΟΥΛΙΟΥ της 26ης Μαρτίου 1980 περί εξουσιοδοτήσεως της Γαλλικής Δημοκρατίας να μην εφαρμόζει στα γαλλικά υπερπόντια εδάφη τις οδηγίες 72/464/ΕΟΚ και 79/32/ΕΟΚ περί των φόρων, εκτός των φόρων κύκλου εργασιών, οι οποίοι βαρύνουν την κατανάλωση κατεργασμένων καπνών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 99 και 100,

την πρόταση της Επιτροπής,

Έκτιμώντας:

ότι κατά τους όρους του άρθρου 227 παράγραφος 2 εδάφιο τρίτο της συνθήκης, τα όργανα της Κοινότητος υποχρεούνται να μεριμνούν, στο πλαίσιο των διαδικασιών που προβλέπονται από τη συνθήκη, να διευκολύνεται η οικονομική και κοινωνική ανάπτυξη των γαλλικών υπερποντίων διαμερισμάτων-

ότι συμφώνα με την απόφαση που εκδόθηκε από το Δικαστήριο την 10η Οκτωβρίου 1979 για την υπόθεση αριθ. 148-77, οι διατάξεις της συνθήκης και του παραγώγου δικαίου εφαρμόζονται στα γαλλικά υπερπόντια διαμερίσματα, εκτός αποφάσεως των κοινοτικών οργάνων με την οποία υιοθετούνται ειδικά μέτρα προσαρμοσμένα προς τις οικονομικές και κοινωνικές συνθήκες των διαμερισμάτων αυτών-

ότι για λόγους αναγομένους στη γεωγραφική, οικονομική και κοινωνική κατάστασή τους, πρέπει να παρασχεθεί στη Γαλλική- Δημοκρατία η ευχέρεια να μην εφαρμόζει στα γαλλικά υπερπόντια διαμερίσματα τις κοινοτικές διατάξεις περί των φόρων, εκτός των φόρων κύκλου εργασιών, οι οποίοι βαρύνουν την κατανάλωση κατεργασμένων καπνών, όπως καθορίζονται από τις οδηγίες 72/464/ΕΟΚ (1)και 79/32/ΕΟΚ (2)-

ότι η εφαρμογή της παρούσας οδηγίας δεν συνεπάγεται καμία τροποποίηση των νομοθετικών διατάξεων των Κρατών μελών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο άρθρο 12 καράγραφος 1 της οδηγίας 72/464/ΕΟΚ και στο άρθρο 9 παράγραφος 2 της οδηγίας 79/32/ΕΟΚ προστίθεται η ακόλουθη φράση:

"Η Γαλλική Δημοκρατία δύναται να μην εφαρμόζει τις διατάξεις της παρούσας οδηγίας στα γαλλικά υπερπόντια διαμερίσματα."

Άρθρο 2

Η οδηγία απευθύνεται στα Κράτη μέλη.

Έγινε στις Βρυξέλλες, στις 26 Μαρτίου 1980.

Για το Συμβούλιο

Ο Πρόεδρος

G. MARCORA

(1) ΕΕ αριθ. Ν 303 της 31. 12. 1972, σ. 1.

(2) ΕΕ αριθ. Ν 10 της 16. 1. 1979, σ. 8.
Επίσημη'ΕφημερίδατώνΕυρωπαϊκώνΚοινοτήτων213
380L0131
7.2.80 'Επίσημη'ΕφημερίδατώνΕυρωπαϊκώνΚοινοτήτων Αριθ.N30/21
ΤΡΙΑΚΟΣΤΗ ΟΔΗΓΙΑΤΗΣΕΠΙΤΡΟΠΗΣ
της9ης'Ιανουαρίου1980
περίτροποποιήσεως τώνπαραρτημάτων τηςόδηγίας70/524/ΕΟΚτουΣυμβουλίου«περίτών
προσθέτωνστηδιατροφήτώνζώων»
(80/131/ΕΟΚ)
ΕΞΕΔΩΣΕΤΗΝΠΑΡΟΥΣΑΟΔΗΓΙΑ :
*Άρθρο1HΕΠΙΤΡΟΠΗΤΩΝΕΥΡΩΠΑΪΚΩΝ ΚΟΙΝΟΤΗΤΩΝ ,
"Εχονταςύπόψη:
τήσυνθήκηπερίιδρύσεωςτήςΕυρωπαϊκήςΟικονομι­
κήςΚοινότητος ,
τήνοδηγία7Θ/524/ΕΟΚτουΣυμβουλίουτής23ης
Νοεμβρίου1970περίτώνπροσθέτωνστήδιατροφήτών
ζώωνί1),όπωςτροποποιήθηκε τελευταίαμέτήνεικο­
στήένατηοδηγία79/1011/ΕΟΚτήςΈπιτροπής(2),καί
ιδίωςτόάρθρο6,ΣτόπαράρτημαIIτήςόδηγίας7Θ/524/ΕΟΚ,στότμήμα
E«Χρωστικέςουσίεςσυμπεριλαμβανομένων τώνπιγ­
μέντων»στόσημείο«Κιτραναξανθίνη »,ήήμερομηνία
τής31ηςΔεκεμβρίου 1979άντικαθίσταται άπότήν
ήμερομηνίατής30ής'Ιουνίου1980.
Άρθρο2
Εκτιμώντας :
Ήπαρούσαόδηγίαέφαρμόζεταιαπότήν1ηΙανουα­
ρίου1980.
"Αρθρο3ότιήοδηγία70/524/ΕΟΚπροβλέπειότιτόπεριεχό­
μενοτώνπαραρτημάτων πρέπεισυνέχειανάπροσαρ­
μόζεταιμέτήνεξέλιξητώνεπιστημονικών καίτεχνι­
κώνγνώσεων
ότιπρέπεινάπαραταθείήδιάρκειαεγκρίσεωςτήςκι­
τραναξανθίνης (citranaxanthine )πούχρησιμοποιείται
γιάτήχρώσητουκρόκουτουαύγοϋστήδιατροφήτών
ώοτόκωνόρνίθων,αναμένονταςότιμιάόριστικήαπό­
φασηθάμπορούσενάληφθείγι'αύτήτόπρόσθετο·
ότιτάμέτραπούπροβλέπονται στήνπαρούσαόδηγία
είναισύμφωναμέτήγνώμητήςΜόνιμης'Επιτροπής
Ζωοτροφών ,HπαρούσαόδηγίααπευθύνεταιστάΚράτηΜέλη.
"ΕγινεστίςΒρυξέλλες,στίς9'Ιανουαρίου1980.
Γιάτήν'Επιτροπή
FinnGUNDELACH
Άντιπρόεδρος
C)ΕΕάριθ.N270τής14.12.1970,σ.1.
(2)ΕΕάριθ.N310τής6.12.1979,σ.24.
ΟΔΗΓΙΑ ΤΟΥ ΣΥΜΒΟΥΛΙΟΥ της 24ης Ιουλίου 1979 περί τροποποιήσεως της οδηγίας 76/768/ΕΟΚ "περί προσεγγίσεως των νομοθεσιών των Κρατών μελών των σχετικών με τα καλλυντικά"

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,

την πρόταση της Επιτροπής,

Εκτιμώντας:

ότι η οδηγία 76/768/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των Κρατών μελών των σχετικών με τα καλλυντικά(1) προβλέπει στο άρθρο 5 ότι, με την εκπνοή προθεσμίας τριών ετών από της κοινοποιήσεώς της, οι ουσίες και οι χρωστικές που αναγράφονται στο παράρτημα IV αυτής είτε γίνονται οριστικά αποδεκτές είτε απαγορεύονται οριστικά είτε διατηρούνται για μία νέα προθεσμία τριών ετών στο παράρτημα IV ή καταργούνται από κάθε παράρτημα-

ότι δεδομένης της πολυπλοκότητας των προς επίλυση προβλημάτων, η προθεσμία αυτή δεν θα καταστεί δυνατό να τηρηθεί και πρέπει ως εκ τούτου να παραταθεί,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 76/768/ΕΟΚ τροποποιείται ως ακολούθως:

1. Στο άρθρο 5 πρώτο εδάφιο, το σκέλος της φράσεως "κατά τη διάρκεια περιόδου τριών ετών από της κοινοποιήσεως της παρούσης οδηγίας" αντικαθίσταται με το "μέχρι της 31ης Δεκεμβρίου 1980".

2. Στο άρθρο 5 δεύτερο εδάφιο, το σκέλος της φράσεως "με την εκπνοή της προθεσμίας των τριών ετών" αντικαθίσταται με το "από της 1ης Ιανουαρίου 1981".

Άρθρο 2

Τα Κράτη μέλη λαμβάνουν όλα τα αναγκαία μέτρα για να συμμορφωθούν προς την οδηγία της 30ης Ιουλίου 1979. Ενημερώνουν αμέσως την Επιτροπή περί τούτου.

Άρθρο 3

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 24 Ιουλίου 1979.

Για το Συμβούλιο

Ο Πρόεδρος

M. O'KENNEDY

(1) ΕΕ αριθ. Ν 262 της 27.9.1976, σ. 169.
ΕπίσημηΕφημερίδατωνΕυρωπαϊκώνΚοινοτήτων 20.3.90 Αριθ.L73/34
ΔΙΟΡΘΩΤΙΚΑ
Διορθωτικόστονκανονισμό(ΕΟΚ)αριθ.3972/89τουΣυμβουλίουτης18ηςΔεκεμβρίου1989γιατον
καθορισμό,γιατο1990,ορισμένωνμέτρωνδιατήρησηςκαιδιαχείρισηςτωναλιευτικώνκόρωνπουεφαρ­
μόζονταιστασκάφημεσημαίαενόςκράτουςμέλους,εκτόςτηςΙσπανίαςκαιτηςΠορτογαλίας,σταύδατα
πουυπάγονταιστηνκυριαρχίαήτηδικαιοδοσίατηςΠορτογαλίας
(ΕπίσημηΕφημερίδατωνΕυρωπαϊκώνΚοινοτήτωναριθ.L380της29ηςΔεκεμβρίου1989)
Στησελίδα2,παράρτημα,πρώτηστήλητουπίνακα:
αντί:«Άλλατονοειδή»,
διάβαζε:«τονοειδή».
Διορθωτικόστονκανονισμό(ΕΟΚ)αριθ.4064/89τουΣυμβουλίουτης21ηςΔεκεμβρίου1989γιατον
έλεγχοτωνσυγκεντρώσεων μεταξύεπιχειρήσεων
(ΕπίσημηΕφημερίδατωνΕυρωπαϊκώνΚοινοτήτωναριθ.L395της30ήςΔεκεμβρίου1989)
Στησελίδα12,ησημείωσηστοκάτωμέροςτηςσελίδαςκαταργείται .
Άρι3.L265/28 ΕπίσημηΕφημερίδατωνΕυρωπαϊκώνΚοινοτήτων 19.9.81
ΔΙΟΡΘΩΤΙΚΑ
Διορθωτικότήςόδηγίας80/1267/ΕΟΚτοδΣυμβουλίουτής16ηςΔεκεμβρίου1980ηεριτροποποιήσεως
τήςόδηγίας70/156/ΕΟΚπερίπροσεγγίσεωςτώννομοθεσιώντώνΚρατώνμελώνσχετικάμέτήνέγκριση
τώνόχημάτωνμέκινητήρακαίτώνρυμουλκουμένων τους
(ΕπίσημηΕφημερίδατώνΕύρωπαϊκώνΚοινοτήτωνάρι$.L375τής31ηςΔεκεμβρίου1980)
Σελίδα34,άρθρο1,σημείο4,νάαντικατασταθεί ωςέξης:
«4,οίάκόλουΟεςσημειώσειςπαρεμβάλλονται μεταξύτώνσημείων(π)καί(p):
"(q1)Προσδιοριζομένη σύμφωναμέτίςπροδιαγραφές τήςόδηγίας80/1268/ΕΟΚτής16ηςΔεκεμ­
βρίου1980.
(q")Προσδιοριζομένη σύμφωναμέτίςπροδιαγραφέςτήςόδηγίας80/1269/ΕΟΚτής16ηςΔεκεμ­
βρίου1980".»
ΟΔΗΓΙΑ ΤΟΥ ΣΥΜΒΟΥΛΙΟΥ της 12ης Ιουνίου 1978 περί τροποποιήσεως της οδηγίας 70/156/ΕΟΚ "περί προσεγγίσεως των νομοθεσιών των Κρατών μελών που αφορούν στην έγκριση των οχημάτων με κινητήρα και των ρυμουλκουμένων τους"

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,

την πρόταση της Επιτροπής,

τη γνώμη της Συνελεύσεως(1),

τη γνώμη της Οικονομικής και Κοινωνικής Επιτροπής(2),

Εκτιμώντας:

ότι οι τεχνικές προδιαγραφές τις οποίες πρέπει να πληρούν η θέρμανση του θαλάμου επιβατών και η κάλυψη των τροχών των οχημάτων με κινητήρα, διαφέρουν από το ένα Κράτος μέλος στο άλλο και ως εκ τούτου είναι ανάγκη να υιοθετηθούν οι ίδιες προδιαγραφές από όλα τα Κράτη μέλη είτε συμπληρωματικά είτε σε αντικατάσταση των υφισταμένων ρυθμίσεων-

ότι είναι σκόπιμο ο έλεγχος της τηρήσεως των προδιαγραφών αυτών να πραγματοποιείται μέσα στα πλαίσια της διαδικασίας εγκρίσεως ΕΟΚ για κάθε τύπο οχήματος που προβλέπεται από την οδηγία 70/156/ΕΟΚ του Συμβουλίου της 6ης Φεβρουαρίου 1970, περί προσεγγίσεως των νομοθεσιών των Κρατών μελών που αφορούν στην έγκριση των οχημάτων με κινητήρα και των ρυμουλκουμένων τους(3) όπως ετροποποιήθη από την οδηγία 78/315/ΕΟΚ(4)- ότι κατά συνέπεια πρέπει να συμπληρωθεί η οδηγία αυτή παρεμβάλλοντας τόσο στο παράρτημα Ι (υπόδειγμα δελτίου πληροφοριών) όσο και στο παράρτημα ΙΙ (υπόδειγμα δελτίου εγκρίσεως ΕΟΚ) τις αναγκαίες ενδείξεις για το σκοπό αυτό με την επιφύλαξη των άλλων προσαρμογών της οδηγίας αυτής και ιδίως αυτών που περιέχονται στην πρόταση της Επιτροπής της 5ης Ιανουαρίου 1977,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα Ι (υπόδειγμα δελτίου πληροφοριών) της οδηγίας 70/156/ΕΟΚ συμπληρούται από τις ακόλουθες ενδείξεις:

- "9.10.4.: θέρμανση του θαλάμου επιβατών".

- "9.16.: προφυλακτήρες τροχών".

Άρθρο 2

Το παράρτημα ΙΙ (υπόδειγμα δελτίου εγκρίσεως ΕΟΚ) της οδηγίας 70/156/ΕΟΚ συμπληρούται από τις ακόλουθες ενδείξεις:

- "9.8.4.: θέρμανση του θαλάμου επιβατών".

- "9.14.: προφυλακτήρες τροχών DP".

Άρθρο 3

1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας δεκαοκτώ μηνών από της κοινοποιήσεώς της και ενημερώνουν αμέσως περί αυτού την Επιτροπή.

2. Τα Κράτη μέλη μεριμνούν για την γνωστοποίηση στην Επιτροπή του κειμένου των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 4

Η παρούσα οδηγία απευθύνεται στα Κράτη μέλη.

Έγινε στο Λουξεμβούργο, στις 12 Ιουνίου 1978.

Για το Συμβούλιο

Ο Πρόεδρος

K. OLESEN

(1) ΕΕ αριθ. Α 118 της 16.5.1977, σ. 29.

(2) ΕΕ αριθ. Α 114 της 11.5.1977, σ. 1.

(3) ΕΕ αριθ. Ν 42 της 23.2.1970, σ. 1.

(4) ΕΕ αριθ. Ν 81 της 28.3.1978, σ. 1.